ddrg/super_eurlex huggingface dataset:
(32)

V roku 2014 Dánska rada pre hospodársku súťaž vo svojom rozhodnutí o virtuálnej elektrárni (ďalej len „VPP“) preskúmala trh výroby a veľkoobchodného predaja elektrickej energie v Dánsku (22). Týmto rozhodnutím Dánska rada pre hospodársku súťaž zrušila predchádzajúce záväzky prijaté spoločnosťou Elsam A/S pri fúzii medzi spoločnosťami Elsam A/S a Nesa A/S v roku 2004. Dánska rada pre hospodársku súťaž čiastočne podporila väčší geografický trh ako DK1. Trh DK1 je prepojený s Nórskom, Švédskom a Nemeckom prostredníctvom prenosových prepojení. Veľkoobchodná cena fyzickej elektrickej energie v DK1 sa v roku 2013 líšila od všetkých pripojených cenových zón počas menej ako 10 % hodín. Počas väčšiny času mal DK1 veľkoobchodnú cenu rovnajúcu sa aspoň jednej z pripojených cenových zón, čo podporovalo širší geografický trh ako západné Dánsko. Nedospelo sa však k záveru, či existuje širší geografický trh ako západné Dánsko. V roku 2019 Dánska rada pre hospodársku súťaž (23) uviedla, že trh výroby a veľkoobchodného predaja elektriny má vnútroštátny rozsah, ale ponechala otvorenú otázku, či určiť širšie alebo užšie vymedzenie geografického trhu. Tento záver bol založený na týchto predchádzajúcich veciach: 1. rozhodnutie M.8660 Fortum/Uniper, v ktorom Komisia dospela k záveru o existencii vnútroštátneho trhu vo Švédsku, 2. rozhodnutie M.3268 Sydkraft a Graninge, v ktorom Komisia zistila, že Švédsko predstavuje trh oddelený od Fínska a Dánska iba v nevýznamnom počte hodín, z čoho vyplávalo, že veľkoobchodný trh s elektrinou bol rozsahom širší ako vnútroštátny, a 3. rozhodnutie o VPP Dánskej rady pre hospodársku súťaž, v ktorom zistila náznaky väčšieho geografického trhu ako DK1 v dôsledku vývoja na trhu výroby a veľkoobchodného predaja elektriny v Dánsku. Kapacita prepojenia medzi Dánskom a susednými krajinami sa od roku 2006 výrazne rozšírila. Predovšetkým boli uvedené do prevádzky alebo rozšírené spojovacie vedenia Skagerrak (s Nórskom), Kontiskan (so Švédskom) a Kontek (s Nemeckom). Vedenie Cobra cable (s Holandskom) bolo uvedené do prevádzky v roku 2019. V rámci Dánska teraz Veľký Belt spája západné a východné Dánsko.
(8)

V záujme zabezpečenia participatívneho a inkluzívneho konzultačného procesu pri súčasnom oslovení občanov a zainteresovaných strán by sa náležitá pozornosť mala venovať klimatickému cieľu znížiť celkové emisie, ku ktorému by Komisia mala prispieť. To znamená, že by sa malo organizovať menej osobných stretnutí expertov. Pandémia COVID-19 ukázala, že aj prostredníctvom virtuálnych zasadnutí možno dosiahnuť spoločné ciele Komisie a zainteresovaných strán. Napriek tomu, že treba uznať význam príležitostných zasadnutí s osobnou účasťou, malo by sa uprednostniť organizovanie zasadnutí online.
(3)

Pri týchto rokovaniach by sa malo vychádzať z návrhu dohody o štatúte, ktorý v roku 2018 parafovali Únia a Severomacedónska republika, a zároveň by sa mali zohľadniť zmeny právneho rámca zavedené nariadením (EÚ) 2019/1896, a to najmä pokiaľ ide o základné práva, ochranu údajov, výsady a imunity a predchádzanie podvodom, ako aj zmeny vyplývajúce z Dohody z Prespy (2). Dohoda o štatúte by sa takisto mala vyhotoviť v rovnopise v 24 úradných jazykoch Európskej únie a v macedónskom jazyku, pričom všetky znenia sú rovnako autentické.
(6)

V dôsledku vplyvu pandémie COVID-19 sa proces výroby systémov návestenia oneskorí a dodávateľ návestenia neočakáva, že projekt prototypu ETCS v základnej špecifikácii 3 bude do konca roka 2022 hotový. 20 vozidiel by bolo potrebné dodatočne vybaviť počas roka 2023, až do jeho skončenia.
(4)

V záujme dosiahnutia týchto cieľov by toto rozhodnutie malo nadobudnúť účinnosť súbežne so zvýšením úrokovej sadzby pre jednodňové sterilizačné operácie, ktoré nadobúda účinnosť 14. septembra 2022. Toto rozhodnutie by preto malo nadobudnúť účinnosť bezodkladne, 14. septembra 2022, a malo by zostať účinným do 30. apríla 2023,
(11)

Testy, ktoré žiadateľ vykonal, boli terénnymi skúškami v sadoch. Účinnosť repelentu sa skúmala použitím pascí vo forme plastových fliaš naplnených roztokom s cukrom a detergentom na zachytenie cieľových organizmov. Povrch pascí bol ošetrený testovaným výrobkom dvakrát denne alebo zostal neošetrený. Podľa agentúry by v prípade repelentov proti včelám a osám bolo možné akceptovať test s použitím pascí s atraktantom ako testovaným subjektom namiesto ľudí, a to najmä pre etické aspekty súvisiace s bolestivým uštipnutím včelou a osou, ktorému by ľudia museli byť vystavení. Údaje zhromaždené počas skúšok v teréne vykonaných žiadateľom však neumožňujú stanoviť celkový čas ochrany.
(3)

Ďalšie podrobnosti o predmete, cieľoch a súvislostiach iniciatívy sa nachádzajú v prílohe k iniciatíve, v ktorej sa uvádzajú a podrobne opisujú dôvody na jej podporu. Organizátori tvrdia, že „vidiecke odvetvia a tí, ktorí v nich pracujú, čelia rastúcemu tlaku a majú stále menej motivácie pokračovať v tejto činnosti, pričom ak sa táto situácia nebude riešiť, povedie to k zániku tých najzákladnejších európskych komunít a hodnôt“. Žiadajú Komisiu, aby v rámci právomocí prenesených na Úniu zmluvami predložila návrh na posilnenie a zachovanie regionálneho dedičstva a priemyselných odvetví v celej Únii s cieľom podporiť rast vidieka a vidiecke pracovné postupy a činnosti. Ďalej požadujú uznanie významu potravinovej bezpečnosti a dodávok, ako sú hnojivá a materiály na výrobu bioplynu, s cieľom zachovať silné regionálne dodávky potravín v Únii. Vyzývajú Komisiu, aby do Európskeho poľnohospodárskeho fondu pre rozvoj vidieka zahrnula podporu dedičstva vidieka a uznanie významu potravinovej bezpečnosti a dodávok potravín, a uvádzajú, že je potrebné rozšíriť rozsah dlhodobej vízie pre vidiecke oblasti Únie do roku 2040, vidieckeho paktu, ako aj akčného plánu EÚ pre vidiek (2).
(5)

Vzhľadom na výzvy, ktorým žiadajúce členské štáty plánujú čeliť, by sa oslobodenie od dovozných ciel a oslobodenie od DPH malo povoliť v prípade dovozu, ktorý sa uskutočňuje od 1. júla 2022. Oslobodenie by malo zostať v platnosti do 31. decembra 2022.
(4)

Pokiaľ ide o výzvu na prijatie opatrení na inštaláciu fotovoltických panelov a veterných turbín na zásobovanie domácností zelenou energiou s cieľom znížiť ich uhlíkovú stopu, Komisia má právomoc predkladať návrhy právnych aktov, ktorými by sa stanovili povinnosti vybaviť nové alebo existujúce budovy zariadeniami na výrobu energie z obnoviteľných zdrojov a ktoré by sa snažili urýchliť postupy povoľovania projektov v oblasti energie z obnoviteľných zdrojov, a to na základe článku 194 ods. 2 zmluvy.
(11)

Testy, ktoré žiadateľ vykonal, boli terénnymi skúškami v sadoch. Repelentný účinok biocídneho výrobku sa skúmal použitím pascí vo forme plastových fliaš naplnených roztokom s cukrom a detergentom na zachytenie cieľových organizmov. Povrch pascí bol ošetrený testovaným výrobkom alebo zostal neošetrený. Podľa agentúry by v prípade repelentov proti včelám a osám bolo možné akceptovať test s použitím pascí s atraktantom ako testovaným subjektom namiesto ľudí, a to najmä pre etické aspekty súvisiace s bolestivým uštipnutím včelou a osou, ktorému by ľudia museli byť vystavení. Údaje zhromaždené počas skúšok v teréne vykonaných žiadateľom však neumožňujú stanoviť celkový čas ochrany.
(7)

Prítomnosť mačiek a psov môže byť za určitých okolností nežiaduca alebo mať škodlivý účinok na ľudí, ich činnosti alebo výrobky, ktoré používajú alebo vyrábajú, a preto by tieto zvieratá mohli patriť do vymedzenia škodlivého organizmu v zmysle článku 3 ods. 1 písm. g) nariadenia (EÚ) č. 528/2012. Keďže „lisovaný výlisok olejoživice z paprík rodu Capsicum“ obsiahnutý vo výrobku má pôsobiť proti takýmto škodlivým organizmom, ide o účinnú látku v zmysle článku 3 ods. 1 písm. c) uvedeného nariadenia.
(2)

Na to, aby sa právna úprava tretej krajiny považovala za rovnocennú s právnou úpravou Únie týkajúcou sa centrálnych protistrán, by vecný výsledok uplatniteľného právneho rámca a rámca dohľadu mal byť rovnocenný s požiadavkami Únie, pokiaľ ide o regulačné ciele, ktoré dosahujú. Účelom tohto posúdenia rovnocennosti je preto overiť, či právny rámec a rámec dohľadu Taiwanu zabezpečujú, že centrálne protistrany usadené a ktorým bolo vydané povolenie na Taiwane nevystavujú zúčtovacích členov usadených v Únii a miesta obchodovania usadené v Únii vyššiemu riziku, než by to mohlo byť v prípade centrálnych protistrán, ktorým bolo udelené povolenie v Únii, a že preto nepredstavujú neprijateľné úrovne systémového rizika v Únii. Preto by sa malo zohľadniť to, že zúčtovacie činnosti vykonávané na finančných trhoch, ktoré sú menšie než finančný trh Únie, sú spojené s podstatne nižšími rizikami.
(11)

Viaceré odkazy na harmonizované normy uverejnené v oznámení 2018/C 371/01 boli vypustené. Vo vykonávacom rozhodnutí (EÚ) 2019/1202 sa stanovuje vypustenie zostávajúcich odkazov na harmonizované normy, ktoré sú uverejnené v uvedenom oznámení. V záujme jasnosti a racionálnosti by sa oznámenie 2018/C 371/01 malo zrušiť. S cieľom poskytnúť výrobcom dostatočný čas, aby svoje výrobky prispôsobili revidovanej verzii príslušných noriem, by sa oznámenie 2018/C 371/01 malo naďalej uplatňovať až do dátumov vypustenia odkazov na predmetné harmonizované normy uverejnených v uvedenom oznámení.
(7)

Na to, aby dohoda priniesla čo najskôr plnohodnotné výhody, mala by byť uzatvorená urýchlene. Na tento účel sa plánuje, že pri príležitosti podpisu dohody Únia a jej členské štáty a členské štáty Združenia národov juhovýchodnej Ázie vydajú vyhlásenie (ďalej len „vyhlásenie strán dohody“), že v súlade s ich uplatniteľnými zákonmi a inými právnymi predpismi prijmú všetky potrebné kroky na to, aby dohoda čo najskôr nadobudla platnosť.
(5)

Pohraničné orgány by v prípade technickej poruchy mali mať možnosť dočasne sa odchýliť od povinnosti nahliadnuť do centrálneho systému ETIAS a overiť stav cestovných povolení prostredníctvom overovacieho nástroja uvedeného v článku 31 nariadenia (EÚ) 2018/1240. Okrem toho treba stanoviť obsah oznámení pohraničných orgánov v prípade, keď nie je z technických príčin možné uskutočniť nahliadnutie do centrálneho systému ETIAS z dôvodu poruchy vnútroštátnej pohraničnej infraštruktúry v členskom štáte.
(4)

Žiadatelia by mali byť jasne informovaní o tom, aké informácie alebo dokumenty sa od nich vyžadujú. Technická realizácia vopred určeného zoznamu možností by preto mala národným jednotkám ETIAS umožniť zahrnúť do vybratej(-ých) možnosti(-í) opis. Technická realizácia vopred určeného zoznamu možností by mala zároveň žiadateľov automaticky upozorniť na to, že majú možnosť predložiť akékoľvek informácie alebo dokumenty, ktoré v súvislosti so svojou žiadosťou považujú za potrebné.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19, ktoré Brazílska federatívna republika vydáva občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19, ktoré Brazílska federatívna republika vydáva štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(2)

Nariadením (EÚ) 2021/953 sa umožňuje uznávanie potvrdení súvisiacich s ochorením COVID-19 vydávaných tretími krajinami občanom Únie a ich rodinným príslušníkom, ak Komisia dospeje k záveru, že uvedené potvrdenia súvisiace s ochorením COVID-19 sa vydávajú v súlade s normami, ktoré sa majú považovať za rovnocenné s normami stanovenými podľa uvedeného nariadenia. Okrem toho majú členské štáty v súlade s nariadením Európskeho parlamentu a Rady (EÚ) 2021/954 (2) uplatňovať pravidlá stanovené v nariadení (EÚ) 2021/953 na štátnych príslušníkov tretích krajín, ktorí nepatria do rozsahu pôsobnosti uvedeného nariadenia, ale ktorí sa oprávnene zdržiavajú alebo majú oprávnený pobyt na ich území a ktorí sú oprávnení cestovať do iných členských štátov v súlade s právom Únie. Preto by sa mali akékoľvek zistenia o rovnocennosti stanovené v tomto rozhodnutí uplatňovať na potvrdenia o očkovaní proti ochoreniu COVID-19 a o vykonaní testu, ktoré Nový Zéland vydáva vo vzťahu ku Cookovým ostrovom, Niue a Tokelau občanom Únie a ich rodinným príslušníkom. Podobne by sa na základe nariadenia (EÚ) 2021/954 mali takéto zistenia o rovnocennosti vzťahovať aj na potvrdenia o očkovaní proti ochoreniu COVID-19 a o vykonaní testu, ktoré Nový Zéland vydáva vo vzťahu ku Cookovým ostrovom, Niue a Tokelau štátnym príslušníkom tretích krajín, ktorí sa oprávnene zdržiavajú alebo majú oprávnený pobyt na území členských štátov, za podmienok stanovených v uvedenom nariadení.
(5)

Z tohto dôvodu a s cieľom zabezpečiť transparentnosť a nestrannosť rozhodnutí ECB pri ukladaní sankcií spravodajským jednotkám by táto metodika mala podrobne opisovať kvantitatívne aspekty používané na výpočet základnej výšky. Táto metodika by okrem toho mala poskytovať usmernenie týkajúce sa okolností a informácií, ktoré by tam, kde je to relevantné, mala príslušná centrálna banka Eurosystému zohľadniť pri výpočte navrhovanej výšky sankcie.
(130)

Hoci kombinácia nástrojov vo všeobecnosti zabezpečuje štátnemu akcionárovi odmenu a možné výhody, očakávané straty na začiatku obdobia reštrukturalizácie spôsobujú, že celková návratnosť nebude dostatočná na to, aby bola považovaná za zlučiteľnú so situáciou na trhu. Notifikované opatrenia tvoria súčasť jednej intervencie zo strany štátu: po prvé sa zvýšenie základného imania, ako aj záruky a granty poskytnuté štátom, spoločne stanovujú v jednom právnom akte, ktorý sa má prijať zároveň, hoci jednotlivé opatrenia sa môžu vykonať v rôznom čase. Po druhé nie je možné návratnosť akcií alebo záruk skúmať izolovane od neúročených a nenávratných grantov, čím sa znižujú akékoľvek očakávania, že samostatné odmeny, ktoré by Rumunsko mohlo očakávať od izolovanej záruky a zvýšenia kapitálu, budú zlučiteľné so situáciou na trhu. Ďalej platí, že verejné financovanie nie je možné prisúdiť správaniu akcionára zlučiteľnému so situáciou na trhu, pretože jedna intervencia je podložená viacerými dôvodmi, ktoré sú trhovému investorovi cudzie, ako sa to opisuje v (navrhovanom) mimoriadnom nariadení o zavedení právneho rámca na poskytnutie štátnej pomoci na reštrukturalizáciu CE Oltenia S.A., a nie predchádzajúcim posúdením dostatočnej návratnosti pre štát. Dôvody, ktoré Rumunsko stanovuje v navrhovanom nariadení, zahŕňajú napríklad to, že CE Oltenia je najväčším hospodárskym subjektom v regióne Oltenia, takže prerušenie jej činnosti by mohlo viesť k zvýšeniu nezamestnanosti a zhoršeniu životných podmienok miestnych spoločenstiev alebo vysokej pravdepodobnosti závažného narušenia národného energetického systému, ako aj k výskytu určitých závažných sociálnych problémov v spoločenstvách regiónu Oltenia, ak by podnik CE Oltenia nemal dostatočné finančné prostriedky na reštrukturalizáciu činnosti.
1.

V článku 3.02 sa odsek 1 nahrádza takto: „1. Sur le Rhin sont valables les certificats de qualification de l’Union, les livrets de service et livres de bord délivrés en vertu de la directive (UE) 2017/2397, ainsi que les certificats de qualification, les livrets de service et livres de bord délivrés en vertu du présent Règlement, qui prévoit des exigences identiques à celles énoncées dans ladite directive. La qualification pour une fonction à bord doit pouvoir être attestée à tout moment a) par le conducteur, au moyen d’un certificat de qualification de conducteur pour le type et les dimensions du bâtiment concerné ou un certificat de qualification de l’Union de conducteur, assorti le cas échéant des autorisations spécifiques nécessaires; b) par les autres membres d’équipage, au moyen d’un livret de service en cours de validité qui leur est délivré et qui contient un certificat de qualification ou un certificat de qualification de l’Union; c) par les experts en navigation à passagers et les experts en gaz naturel liquéfié, par un certificat de qualification ou un certificat de qualification de l’Union, de même par les secouristes, les porteurs d’appareil respiratoire et le personnel de sécurité à bord des bateaux transportant des marchandises dangereuses, par un certificat relatif à ces opérations spécifiques. Par dérogation aux lettres b) et c), les membres d’équipage de navires de mer naviguant sur le Rhin, à l’exception du conducteur, peuvent attester de leur qualification en présentant un certificat délivré ou reconnu conformément à la convention STCW.“
(6)

Zhromaždenie by malo predovšetkým podporovať výmenu a prepájanie medzi verejnými a súkromnými subjektmi pôsobiacimi v rámci SPP a malo by poskytovať strategický rámec pre ich činnosť vrátane tematickej práce a zabezpečiť riadne monitorovanie a posudzovanie tejto činnosti. Okrem toho by malo navrhovať členov riadiacej skupiny.
(5)

Navrhované zmeny prílohy 3 k dohode predložené Spojeným kráľovstvom a uvedené v návrhu uznesenia 8.2 týkajúceho sa týchto piatich druhov: husi divej – Anser anser, hrdzavky potápavej – Netta rufina, kulíka bledého – Pluvialis squatarola squatarola, lastúrničiara strakatého – Haematopus ostralegus longipes a husi siatinnej – Anser fabalis fabalis prispejú k dosiahnutiu vyššieho stupňa ochrany populácií uvedených druhov, ktorých počet klesá, a preto by sa mali v mene Únie schváliť. Podľa článku 3 ods. 4 rozhodnutia 2006/871/ES má však Komisia vzniesť výhradu, pokiaľ ide o navrhované zmeny týkajúce sa uvedených piatich druhov, pretože by si to vyžadovalo zmenu smernice 2009/147/ES, čo by nebolo uskutočniteľné do 90 dní od prijatia zmien zasadnutím zmluvných strán,
(2)

Organizátori sformulovali ciele iniciatívy takto: „Cieľom tejto iniciatívy je uľahčiť osobám so špecifickými poruchami učenia (t. j. dyslexia, dyskalkúlia, disgrafia) prístup k vzdelávaniu. Študenti s takýmto zdravotným postihnutím čelia pri štúdiu ťažkostiam pre nedostatok vedomostí o tejto téme, absenciu primeraných študijných materiálov a nespravodlivých skúšobných podmienok. Hoci členské štáty sa touto otázkou jednotlivo zaoberali, rozdiely v definíciách porúch učenia a odlišné metódy zisťovania a pomoci vytvárajú medzi jednotlivými krajinami priepasť. So študentmi sa teda môže v jednotlivých členských štátoch zaobchádzať rozdielne, a to by mohlo brániť ich právu na voľný pohyb stanovenému v zmluvách s negatívnym vplyvom na ich vzdelávanie a integráciu do spoločnosti. Týmto žiadame Komisiu, aby predložila návrh odporúčania Rady podľa článku 165 ods. 4 druhej zarážky ZFEÚ so spoločnými usmerneniami pre národné vlády o tom, ako zisťovať a riešiť poruchy učenia. Zlepšenie integrácie osôb s poruchami učenia do vzdelávacieho systému by bolo dôležitým krokom k zabezpečeniu spravodlivých príležitostí pre všetkých občanov EÚ.“
(8)

EEA by mala obe databázy uvedené v článku 21 ods. 3 a 4 smernice 2012/18/EÚ vytvoriť do 31. decembra 2025. Preto by sa oznamovanie informácií uvedených v článku 18 ods. 1 a článku 21 ods. 3 uvedenej smernice malo začať až po tomto dátume.
(4)

Príslušné orgány, ktoré využívajú služby ESCB na tieto účely, by mali dodržiavať právny rámec, ktorý upravuje jednotlivé služby ESCB, vzhľadom na to, že príslušné orgány nie sú súčasťou rámca ESCB pre riadenie. Takéto príslušné orgány by najmä mali prispievať na náklady na vývoj a prevádzku služieb podľa stanoveného rámca preplácania nákladov, ktorý by mal vychádzať z kľúča na prideľovanie nákladov.
(5)

Príslušné orgány, ktoré pri vykonávaní svojich úloh podľa nariadenia (EÚ) č. 1024/2013 využívajú služby ESCB, by mali dodržiavať právny rámec, ktorý upravuje jednotlivé služby ESCB, vzhľadom na to, že príslušné orgány nie sú súčasťou rámca ESCB pre riadenie. Takéto príslušné orgány by najmä mali prispievať na náklady na vývoj a prevádzku dotknutých služieb ESCB podľa stanoveného rámca preplácania nákladov, ktorý by mal vychádzať z kľúča na prideľovanie nákladov. Príslušné orgány by nemali byť povinné predkladať vyhlásenie o účasti v súvislosti so službami ESCB, ktoré sú povinné využívať, ale mali by dodržiavať požiadavky týkajúce sa týchto služieb stanovené v tomto rozhodnutí,
(11)

V záverečnej správe z ôsmeho dvojročného zasadnutia štátov zameraného na vykonávanie akčného programu OSN, ktoré sa konalo v roku 2022, sa poukazuje na: — skutočnosť, že na dosiahnutie pokroku v úsilí o dosiahnutie udržateľného mieru, bezpečnosti, sociálno-ekonomického rozvoja, uplatňovania ľudských práv a ochrany životov je nevyhnutné úplné a účinné vykonávanie akčného programu a medzinárodného nástroja na sledovanie, ako sa uvádza aj v príslušných ustanoveniach o ručných a ľahkých zbraniach v programe generálneho tajomníka OSN pre odzbrojenie, — potrebu plnej, rovnocennej, zmysluplnej a účinnej účasti žien na všetkých rozhodovacích a vykonávacích procesoch týkajúcich sa akčného programu a medzinárodného nástroja na sledovanie, pričom sa nabáda na to, aby sa v rámci úsilia o ich vykonávanie uplatňovalo rodové hľadisko s cieľom riešiť rozdielny vplyv nedovoleného obchodovania s ručnými a ľahkými zbraňami na ženy, mužov, dievčatá a chlapcov, — úlohu, ktorú pri podpore úsilia štátov o úplné a účinné vykonávanie akčného programu zohráva občianska spoločnosť, pričom sa uznáva pozitívny prínos, ktorý môže v tejto súvislosti priniesť mládež, — potrebu posilnenej, účinnej a udržateľnej medzinárodnej spolupráce a pomoci, — skutočnosť, že na úplné a účinné vykonávanie akčného programu a medzinárodného nástroja na sledovanie má vplyv nedávny vývoj v oblasti výroby, technológie a vývoja ručných a ľahkých zbraní, najmä polymérových a modulárnych zbraní, a strelných zbraní vyrobených 3D tlačou, ktorý by mali riešiť všetky štáty, pričom by sa mali zohľadniť príležitosti, výzvy, úloha priemyslu, ako aj potreba finančnej a technickej podpory, technologické rozdiely medzi štátmi a potreba podpory medzinárodnej spolupráce, — význam účinného sledovania ručných a ľahkých zbraní v záujme boja proti nedovolenému obchodovaniu s ručnými a ľahkými zbraňami v období počas konfliktu a po ňom, — význam vypracovania alebo zavedenia prísnych vnútroštátnych regulačných rámcov na označovanie, zaznamenávanie a sledovanie ručných a ľahkých zbraní v súlade s medzinárodným nástrojom na sledovanie s cieľom predchádzať odkláňaniu a nedovolenému medzinárodnému transferu ručných a ľahkých zbraní a bojovať proti nim, — potrebu plniť záväzky týkajúce sa označovania, evidencie a sledovania uvedené v medzinárodnom nástroji na sledovanie, a to bez ohľadu na materiály alebo metódy používané pri výrobe ručných a ľahkých zbraní, — zriadenie otvorenej pracovnej skupiny zriadenej podľa rezolúcie Valného zhromaždenia č. 76/233, ktorej úlohou je vypracovať súbor politických záväzkov ako nový globálny rámec, ktorým sa budú riešiť existujúce nedostatky v riadení munície počas jej celej životnosti, — príslušné úlohy aktérov zapojených do rôznych fáz celého životného cyklu ručných a ľahkých zbraní, a to vrátane významu prípadnej spolupráce s priemyslom a súkromným sektorom s cieľom účinne predchádzať nedovolenej výrobe ručných a ľahkých zbraní a obchodovaniu s nimi,
(16)

Vzhľadom na naliehavosť situácie by sa strelivo a vybavenie alebo platformy určené na použitie smrtiacej sily mali čo najskôr financovať z osobitného opatrenia pomoci z EPF, ktoré dopĺňa misiu EUMAM Ukraine. Akékoľvek iné vybavenie vrátane osobných výcvikových súprav by sa malo poskytovať v rámci iného opatrenia pomoci. Opatreniami pomoci v rámci EPF by sa mohlo poskytovať aj špecializované vybavenie, a ak o to Ukrajina požiada, údržba a oprava vojenského vybavenia darovaného Ukrajine v rámci EPF.